PONEDELJEK, 20. april 2020

**DRAGI UČENCI!**

Za popestritev bomo imeli danes malce drugačno uro.

* **V zvezek napišite naslov:**

**30 LET OD PRVIH SVOBODNIH PARLAMENTARNIH VOLITEV V SLOVENIJI!**

* **Preberi:**

**V preteklem tednu smo obeležili dva pomembna datuma, 7. in 8. april.**

**Ne pozabimo – 8. aprila je minilo** **30 let od prvih svobodnih**

**parlamentarnih volitev v Sloveniji! Dogodek, ki je bil izjemno pomemben.**

**Bil je posledica procesa demokratizacije slovenske družbe  s konca**

**osemdesetih let in je tlakoval pot v samostojno republiko Slovenijo leta 1991.**

* **Poglejte si oba spodnja posnetka:**

<https://www.youtube.com/watch?v=spgaQvMZPo4>

Avtor posnetka: Simon Purger

* **Po ogledu pisno v zvezek odgovori na vprašanja.**

1. Kaj praznujemo 8. aprila.
2. Zakaj je ta obletnica tako pomembna?
3. Kako je bilo s spoštovanjem človekovih pravic? Opiši.
4. Kdo oz. katere stranke so sestavljale DEMOS?
5. Kaj pomeni DEMOS?
6. Kdo vodi koalicijo DEMOS?
7. Prvi predsednik vlade je bil \_\_\_\_\_\_\_\_\_\_\_\_\_.

<https://www.rtvslo.si/tv/arhiv/posnetkov/66?4d=174684340#modal>

1. Katere informacije si še prejel ob ogledu drugega posnetka?

* **PREBERITE (poudarek je na odebeljenem tisku).**

**7. april 1848 – Prvič zaplapola slovenska zastava**

[](https://zgodovinanadlani.si/1848-prvic-zaplapola-slovenska-zastava/)

**7. aprila 1848, v času pomladi narodov, je slovenski domoljub Lovro Toman prvič izobesil belo-modro-rdečo slovensko zastavo na Wolfovi 8 v Ljubljani,** kjer stoji še danes. Zanjo skrbi društvo Heraldica Slovenica. Izobešanje je bilo odgovor na ravnanje nemškega dela narodne straže, ki je izobesil nemško zastavo na stolpu Ljubljanskega gradu. **V samostojni Sloveniji tako na 7. april obeležujemo “dan zastave”.**

**Barve zastave izhajajo iz grba vojvodine Kranjske, ta pa iz plemiškega grba Bertolda IV. Andeškega**. S povzdigo v vojvodino sredi 14. stoletja se je spremenil prvotni grb s srebrnim orlom na modrem ščitu v modrega orla na srebrni podlagi, kasneje zlati. Sredi 15. stoletja so namreč kranjski plemiči pomagali cesarju Frideriku III. v dinastičnem sporu, za kar jih je ta nagradil z olepšanim grbom: orel je dobil cesarsko krono, srebrno-rdeča prsna prepona pa je postala zlato-rdeča.

Do revizije grbov je prišlo leta 1836, ko je zlato barvo spet zamenjala srebrna, krona na orlu pa je ostala. Na **Kranjskem so bila o tem deljena mnenja, spor se je razvnel revolucionarnega leta 1848, na koncu pa je dunajska vlada podprla večinsko voljo Kranjcev, ki so pred tem razobesili slovensko belo-modro-rdečo trobojnico.**

**Lovro Toman, ki je bil pravnik, pesnik in pisatelj**, se je kasneje začel ukvarjati tudi s politiko in je bil **leta 1861 izbran v dunajski državni zbor Habsburške monarhije**. Umrl je 15. avgusta 1870 v Rodaunu pri Dunaju, pokopan pa je v rodni Kamni Gorici.

Lepo vas pozdravljam!

Učiteljica Urša